Framlög Jöfnunarsjóðs vegna þjónustu við fatlað fólk árið 2019 Samgöngu - og sveitarstjórnarráðherra hefur samþykkt tillögu ráðgjafarnefndar Jöfnunarsjóðs sveitarfélaga um endanlegt skiptihlutfall vegna þjónustu við fatlað fólk á árinu 2019 . Áður hafa verið gefnar út þrjár áætlanir fyrir árið . Breytingar sem verða á skiptihlutfalli frá þriðju áætlun eru til komnar vegna nýliðunar , endurmats og öðrum minniháttar uppfærslum . Nýsamþykkt og endanlegt skiptihlutfall byggir því á uppfærðum tölum og endurspeglar betur þann kostnað og þá þjónustu sem þjónustusvæðin veita . Áætlað er framlög ársins nemi rúmum 16,7 milljörðum króna . Ráðherra hefur einnig samþykkt tillögu ráðgjafarnefndar Jöfnunarsjóðs sveitarfélaga um úthlutun framlaga vegna notendastýrðrar persónulegrar aðstoðar ( NPA ) á árinu 2019 , sbr. 5. gr. reglugerðar nr. 145 / 2019 . Alls voru gerðir 90 NPA samningar á árinu 2019 og nemur heildarfjárhæð þeirra 1.728,4 m.kr . Jöfnunarsjóður greiðir 25% af þeim kostnaði og því nema framlög sjóðsins vegna NPA samtals 438,1 m.kr. á árinu 2019 . Framlögin koma til greiðslu á næstu dögum . Loks hefur ráðherra samþykkt tillögu ráðgjafarnefndarinnar um úthlutun framlaga vegna lengdrar viðveru fatlaðra grunn - og framhaldsskólanemenda á árinu 2019 . Framlögin falla undir heildarfjárhagsramma vegna yfirfærslu á málefnum fatlaðra frá ríki til sveitarfélaga . Fjármagn til ráðstöfunar nemur samtals 180.000.000 kr. á árinu 2019 og er gert ráð fyrir að 142.000.000 kr. komi til úthlutunar vegna lengdrar viðveru fatlaðra grunnskólanemenda og 38.000.000 kr. vegna lengdrar viðveru fatlaðra framhaldsskólanemenda . Allir útreikningar byggja á umsóknum þjónustusvæða . Framlögin koma til útgreiðslu á næstu dögum .